Държавен вестник, бр. 14, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  14
НСИ	
Национален статистически инсти-
	
тут
НСМ 	
Национална стратегия за младежта
НСОРБ	
Национално сдружение на общи-
	
ните в Република България
НПО	
Неправителствена организация
ОКС	
Образователно-квалификационна
	
степен
ПАВ	
Психоактивни вещества
ПНУ	
Преждевременно напуснали учи-
	
лище
ЦРЧР	
Център за развитие на човешките
	
ресурси
ICCS 	
International Civic and Citizenship
	
Education Study (Международно
	
изследване на гражданското обра-
	
зование)
FRA 	
European Union Agency for 
	
Fundamental Rights
NEETs	
Young people not in employment,
	
education and training (Млади хора,
които не учат, не работят и не се
обучават)
OECD 	
Organisation for Economic Co-
	
operation and Development (Органи-
	
зация за икономическо сътрудни-
	
чество и развитие)
PISA	
Programme for International Student
	
Assessment
ВЪВЕДЕНИЕ
Младите хора се сблъскват с все повече 
и различни предизвикателства, свързани с 
развитието на съвременните общества и съ-
временния свят. Въпреки това те не са само 
пасивни участници в тези световни процеси. 
Младите хора предизвикват статуквото. Те са 
лидери, иноватори и създатели на решения на 
местно, национално и глобално ниво. Техните 
визия, качества и умения са незаменими за 
изграждането на по-устойчиви, справедливи 
и модерни общности. Активното участие на 
младите хора в икономическия, социалния 
и политическия живот на една страна е от 
ключово значение както за тяхното благопо-
лучие, така и за просперитета на страната.
Поради тази причина младежките по-
литики в България очертават системен и 
холистичен подход за създаване на благопри-
ятни условия за младите българи да бъдат 
пълноценни членове на обществото и двига-
тели на позитивна промяна. Този подход се 
реализира чрез Националната стратегия за 
младежта, която със своя 10-годишен хоризонт 
задава основната посока и стратегическите 
приоритети в сектора съгласно чл. 4, ал. 4 
от Закона за младежта.
Националната стратегия за младежта 
2021 – 2030 г. разглежда младите българи 
като „Способни, ангажирани и овластени 
млади хора, готови да развиват своя пълен 
потенциал и съзнателно да допринасят за раз-
витието на Република България в контекста 
на европейското семейство и глобалния свят.“
За постигането на тази визия стратегията 
се фокусира върху следните стратегически 
приоритети:
● Приоритет 1: Насърчаване на нефор-
малното обучение;
● Приоритет 2: Насърчаване на заетостта и 
подкрепата за млади хора, които не учат, 
не работят и не се обучават (NEETs);
● Приоритет 3: Насърчаване на ангажи-
раността, участието и овластяването на 
младите хора;
● Приоритет 4: Развитие и утвърждаване на 
младежката работа в национален мащаб;
● Приоритет 5: Свързаност, толерантност 
и европейска принадлежност;
● Приоритет 6: Насърчаване на здравосло-
вен и природощадящ начин на живот;
● Приоритет 7: Насърчаване на културата 
и творчеството сред младите.
Визията, приоритетните области, стра-
тегическите и оперативните цели в НСМ 
2021 – 2030 г. са формулирани на базата на 
проведени дискусии и тематични срещи с 
млади хора от различни области на страната 
чрез анкетни допитвания до младежки ор-
ганизации и други дейности за получаване 
на обратна връзка.
В партньорство с общинските и/или 
областните администрации бяха проведени 
общо 13 консултации с младежи и младежки 
организации в различни градове на страната, 
в които взеха участие множество български 
младежи на възраст 15 – 29 години.
Целта на консултативния процес бе да се 
проследят нагласите на младите хора, да се 
идентифицират предизвикателствата, клю-
човите области и приоритетни теми, да се 
обсъдят промените, които младите очакват 
в резултат от изпълнението на стратегията. 
В дебатите, провеждани паралелно с раз-
работването на рамката на стратегията, се 
включиха наред с младите хора и представи-
тели на заинтересованите страни, местните 
и регионалните власти.
С оглед на многосекторния подход на 
младежките политики и необходимостта от 
консултиране по конкретните тематични 
области с експерти по ресори ММС сфор-
мира Междуведомствена работна група с 
представители на всички министерства за 
разработването на оперативни цели и мерки